Gene Autry

Gene AUTRY (n. la 29-an de septembro 1907 en Tioga, Teksaso ; m. la 2-an de oktobro 1998 en Los-Anĝeleso, Kalifornio) estis usona kontreo -kantisto kaj aktoro, kiu ĝuis vastan popularecon en radio, filmo kaj televido dum tri jardekoj kekde la 1930-aj jaroj. Li ankaŭ posedis la Los Angeles Angels of Anaheim (de 1961 ĝis 1997), televidreton kaj plurajn radiostaciojn en Suda Kalifornio. 

Li estas la unusola artisto, kiu havas stelojn en ĉiuj kvin kategorioj (filmo, televido, teatro, muziko kaj radio) sur la Trotuaro de famo en Holivudo. 

 Kariero 
Lia konata verkaro etendiĝas de 1929 ĝis la 1960-aj jaroj kaj inkluzivas, krom jam forgesitaj pecoj, bonan nombron da aliaj konataj. Liaj fruaj verkoj abundas je kontrea bluso, sekvante la stilon de lia idolo Jimmie Rodgers, kaj estis parte reeldonitaj en Gene Autry: The Blues Singer (Columbia).

En 1931, Autry registris por pluraj muzikeldonejoj samtempe. Unue, li registris ses kantojn por Gennett Records la 29-an de januaro 1931. La 17-an de februaro 1931, li registris kvar kantojn por la American Record Corporation (ARC). La 18-an de februaro 1931, li registris kvar kantojn por la Victor Talking Machine Company. La 25-an de februaro 1931, li denove faris ses registraĵojn por ARC.

En 1934, Holivudo provis krei novan tipon de vakera filmo, kiu fokusiĝis al " kantanta vakero ". La steluloj de la tempo ne havis sufiĉan kantkapablon ( John Wayne, ekzemple, provis esti kantanta vakero en siaj fruaj tagoj), kaj tial Gene Autry estis dungita de la studio, kiu havis komercajn ligojn al lia RAC-etikedo, por la Ken Maynard Western In Old Santa Fe (Vakera filmo en Malnova Santa Fe). Kvankam Gene aperis nur en ununura sceno, la eksperimento estis resona sukceso. Aliaj filmoj sekvis, kun ĉiam pli grandaj roloj. Dum la sekvaj jaroj, li ludis la ĉefrolon en ĉirkaŭ 90 filmoj. Nova vakera filmo estis produktita ĉiujn ses semajnojn. Gene Autry fariĝis la plej grava stelulo de la B-vakeraj filmoj, kies populareco povis facile konkuri kun tiu de establitaj aktoroj kiel Clark Gable.

En 1942 li servis en la Dua Mondmilito dum pluraj jaroj, batalante kiel piloto en Nordafriko kaj la Malproksima Oriento. Dume, lia rivalo Roy Rogers gajnis terenon kaj superis lin en populareco. Autry daŭre produktis filmojn, sed ne kapablis egali siajn pli fruajn sukcesojn. Lia muzika kariero, tamen, ne suferis. En 1945 li havis unuan sukceson en la kontreaj furorlistoj kun "At Mail Call Today" ; en 1949 li registris sian plej sukcesan unuopaĵon, "Rudolph, the Red-Nosed Reindeer", kiu vendis pli ol naŭ milionojn da kopioj. Meze de la 1950-aj jaroj li estis fine delokigita de la kresko de rokenrolo.

Li famiĝis ĉefe pro siaj roloj kiel la "kantista vakero". En 2009, li ricevis postmortan Grammy- premion pro vivatingo. 

 Filmaro (elekto) 

 Beyond the Purple Hills'''
 Rythm of the saddle Public cowboy nr. 1 Boots and saddles Coming round the mountains Guns and guitars Rootin' Tootin' Rythm Oh, Susann Melody trail Ride ranger ride Under Western stars Muzikaj registraĵoj (elekto) 

 Yellow Rose of Texas Deep in the Heart of Texas Here Comes Santa Claus Frosty the snowman Rudolph, the Red-nosed Reindeer Back in the Saddle Again Here Comes Peter Cottontail Texas Sandman Merry Texas Christmas, Y'all''

 Referencoj 

 Eksteraj ligiloj 



 Autry Nacia Centro la 27an de decembro 2013
 Landa Muziko Halo de Famo kaj Muzeo la 25an de decembro 2017 
 Melody Ranch Motion Picture Studio Museum la 4an de junio 2010 
 Zoot Radio, senpagaj malnovtempaj radiprezentaj elŝutoj de Gene Autry 

Kategorio:Usonaj radio-kunlaborantoj
Kategorio:Usonaj aktoroj